**Beynəlxalq fənn olimpiadaları və Respublika Fənn Olimpiada (RFO) qalibləri üçün ADA Universitetinə müsabiqədənkənar qəbul qaydaları**

Beynəlxalq və respublika fənn olimpiadalarının, beynəlxalq müsabiqələrin və yarışların qalibləri dedikdə, aşağıdakı şəxslər nəzərdə tutulur:

* Beynəlxalq fənn olimpiadasının qızıl, gümüş və ya bürünc medalı ilə təltif olunmuş şəxslər;
* IX-XI sinif şagirdləri arasında keçirilən respublika fənn olimpiadasında birinci, ikinci və üçüncü yer tutmuş şəxslər;

RFO-nun **Riyaziyyat** üzrə qalibləri ADA Universitetinin aşağıda qeyd olunan ixtisaslarına müsabiqədənkənar qəbul olurlar:

* Riyaziyyat
* Kompüter Elmləri
* İnformasiya Texnologiyaları
* Kompürter Mühəndisliyi

RFO-nun **İnformatika** üzrə qalibləri ADA Universitetinin aşağıda qeyd olunan ixtisaslarına müsabiqədənkənar qəbul olurlar:

* Kompüter Elmləri
* İnformasiya Texnologiyaları
* Kompürter Mühəndisliyi

RFO-nun **Fizika** üzrə qalibləri ADA Universitetinin aşağıda qeyd olunan ixtisaslarına müsabiqədənkənar qəbul olurlar:

* Elektrik və Elektronika Mühəndisliyi

**Beynəlxalq fənn olimpiadalarının siyahısı**

* Beynəlxalq riyaziyyat olimpiadası (IMO);
* Beynəlxalq Balkan riyaziyyat olimpiadası (yuxarı yaş qrupu) (BMO);
* Avropa qızlar riyaziyyat olimpiadası (EGMO);
* Beynəlxalq fizika olimpiadası (IPHO);
* Avropa fizika olimpiadası (EUPHO);
* Asiya fizika olimpiadası (APHO);
* Beynəlxalq informatika olimpiadası (IOI).

**Beynəlxalq olimpiadaların qalibləri isə istənilən ixtisası seçə bilərlər.**

RFO və Beynəlxalq fənn olimpiadası qalibləri müsabiqədənkənar qəbul olunmaq üçün ali təhsil müəssisələrinə ərizə qəbulu aparıldığı müddətdə Dövlət İmtahan Mərkəzinin (DİM) rəsmi internet səhifəsində “Abituriyentin elektron ərizəsi”ni doldurduqdan sonra qalibiyyətini təsdiq edən sənədin əsli birgə şəxsən DİM-də yaradılmış Sənəd Qəbulu Komissiyasına təqdim edirlər. Beynəlxalq fənn olimpiadasının qalibi olan Azərbaycan Respublikasının vətəndaşları sənədlərin əsli ilə yanaşı, həmin sənədlərin notarial qaydada təsdiq Azərbaycan dilinə tərcüməsini də DİM-ə təqdim etməlidir.

**Təhsil Güzəştləri**

Seçilmiş Beynəlxalq Fənn olimpiadası qalibləri ADA Universitetində təhsil müddətində təhsil haqqından azad olurlar (Hər semestr üzrə orta bal 3.0-dan aşağı olmamaq şərti ilə). Yalnız tələbə xərcini ödəyirlər (750 AZN).

Respublika Fənn olimpiadasında X və XI sinif qalibləri ADA Universitetində təhsil müddətində ödənişsiz təhsil alırlar (Hər semestr üzrə orta bal 3.0-dan aşağı olmamaq şərti ilə).